nežiadúce účinky
Dobrý deň ja by som sa chcela spýtať či by ste mi nevedeli poradiť. Som v 13tt a lekár mi naordinoval Anopyrin po ktorých mam ale pocit na zvracanie ,zvracanie a hnačku. Či je možné niečo popri tom užívať aby tieto NZ neboli.  Ďakujem
Dobrý deň,
ďakujeme za Vašu otázku.
Tráviace ťažkosti, napr. bolesť žalúdka, nevoľnosť, vracanie, či hnačka patria medzi časté vedľajšie účinky lieku Anopyrin. Pri výskyte uvedených nežiadúcich účinkov nie je primárne vhodná ich symptomatická liečba. V prvom rade je potrebné informovať predpisujúceho lekára, aby určil ďalší liečebný postup na základe závažnosti nežiadúcich účinkov a zváženia pomeru prínosu liečby a možných rizík z nej vyplývajúcich.
Prajem skorú úľavu od ťažkostí.
S pozdravom
PharmDr. Veronika Kiabová